આ અંગે મળતી માહિતી અનુસાર તાપી જિલ્લામાં સતત વરસી રહેલા વરસાદને કારણે ઠેકઠેકાણે પાણી ભરાય ગયા હતા. જેને લઈ અનેક માર્ગો ઉપર વરસાદી પાણી ફરી વળ્યા છે. જેને લઈ વાહન ચાલકો અને સ્થાનિકો મુશ્કેલીમાં મુકાયા છે. વ્યારા-ઘાટા માર્ગ પર પાણી ફરી વળતા વાહન વ્યવહાર બંધ થયો છે. વ્યારા-ઉનાઇ રોડ ઉપર પણ પાણી ફરી વળ્યું છે.જયારે વ્યારા થઇ ઉનાઈ તરફ જતા માર્ગ પર આવતા માલોઠા ગામ પાસે ઝાંખરી નદી ઉપર બનાવવામાં આવેલ પુલની એક સાઈડ પર પિચિંગનું ધોવાણ થયું છે. જેને લઈ વાહન વ્યવહાર બંદ કરી દેવામાં આવ્યો છે. પોલીસ તંત્ર,જિલ્લા વહીવટી તંત્રના ઉચ્ચ અધિકારીઓનો કાફલો ઘટના સ્થળ પર પહોંચી ગયો હતો.